《王子乔》
明代·黄衷

乘黄螭，宾赤日，遗世佳期七月七。学凤篸𥰭不可攀，玄宫璀璨缑氏山。

缑氏山，高切云，风雷澒洞随氤氲。上有混沌子，不见空相闻。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。